text: नई दिल्ली। कर्नाटक सरकार में पीडब्ल्यूडी मंत्री और मुख्यमंत्री एचडी कुमारस्वामी के बड़े भाई एचडी रेवन्ना एक वीडियो की वजह से विवादों में आ गए हैं। इस वीडियो में एचडी रेवन्ना एक राहत कैंप में मौजूद बाढ़ पीड़ितों पर बिस्कुट फेंकते हुए नजर आ रहे हैं। कर्नाटक सरकार के मंत्री का ये वीडियो सोशल मीडिया पर तेजी से वायरल हो रहा है। यूजर्स जहां एचडी रेवन्ना के इस रवैये पर सवाल उठा रहे हैं, वहीं बीजेपी नेता भी एचडी रेवन्ना के इस कार्य को असंवेदनशील बता रहे हैं।